Ντόναλντ Πλέζανς

Ο Ντόναλντ Χένρυ Πλέζανς (Donald Henry Pleasence, 5 Οκτωβρίου 1919 – 2 Φεβρουαρίου 1995) ήταν Άγγλος ηθοποιός. Είναι γνωστότερος από τους κινηματογραφικούς του ρόλους, ιδίως αυτόν του ψυχιάτρου δρα Σάμιουελ Λούμις στην ταινία Η νύχτα με τις μάσκες (1978) και σε 4 από τις συνέχειές της, καθώς και του «κακού» Σταύρου Μπλόφελντ στο Τζέιμς Μποντ, πράκτωρ 007: Ζεις μονάχα δυο φορές (1967).

Οικογένεια και σπουδές
Ο Πλέζανς γεννήθηκε στο Γουέρκσοπ του Νότινχαμσερ, στην Αγγλία, και ήταν γιος του σταθμάρχη σιδηροδρόμων Τόμας Στάνλεϋ Πλέζανς και της συζύγου του Άλις (το γένος Άρμιταζ). Μεγάλωσε όμως, με αυστηρή θρησκευτική αγωγή μεθοδιστή, στο μικρό χωριό Grimoldby του Λίνκολνσιρ., ενώ πήγε γυμνάσιο στην πόλη ΣκάνθορπStar Pupils Revealed at Scunthorpe Telegraph . Ανακτήθηκε στις 9 Ιουλίου 2016 και στο Σέφιλντ. Αφού εργάσθηκε ως ταμίας στον σιδηροδρομικό σταθμό του Σουίντον στο Νότιο ΓιόρκσιρObituary for Pleasence, 'The Independent', 2 Φεβρ. 1995., αποφάσισε ότι ήθελε να γίνει επαγγελματίας ηθοποιός και πήρε μία θέση στην Jersey Repertory Company το 1939.

Στον Β΄ Παγκόσμιο Πόλεμο
Τον Δεκέμβριο του 1939 ο Πλέζανς αρχικώς αρνήθηκε να καταταγεί στις ένοπλες δυνάμεις της χώρας του, καταγραφόμενος ως αντιρρησίας συνείδησης, αλλά άλλαξε γνώμη το φθινόπωρο του 1940, μετά τους αεροπορικούς βομβαρδισμούς του Λονδίνου και πήγε εθελοντικά στη Βασιλική Πολεμική Αεροπορία (R.A.F.).Obituary for D. Pleasence, 'The Independent', 3 Φεβρ. 1995. Εκεί υπηρέτησε ως ασυρματιστής αεροσκάφους στη μοίρα βομβαρδιστικών 166, με την οποία συμμετέσχε σε περίπου 60 επιδρομές κατά των δυνάμεων του Άξονα στην κατεχόμενη Ευρώπη. Στις 31 Αυγούστου 1944 το αεροσκάφος στο οποίο επέβαινε καταρρίφθηκε κατά τη διάρκεια μιας επιθέσεως στην Αζενβίλ της Γαλλίας.Record for Lancaster NE112 on lostaircraft.comChorley, W.R. (1997), Royal Air Force Bomber Command Losses of the Second World War, Volume 5: 1944; p 407. Midland Counties Publications, UK. Τότε ο Πλέζανς πιάστηκε αιχμάλωτος και κρατήθηκε στο γερμανικό στρατόπεδο αιχμαλώτων Stalag Luft I, όπου οι συνθήκες ήταν καλές, σύμφωνα με την αρχή της ανταποδοτικότητας (όπως οι Βρετανοί συμπεριφέρονταν στους αιχμαλωτισμένους πιλότους της Λουφτβάφε). Εκεί ο Πλέζανς έστηνε και πρωταγωνιστούσε σε πολλές θεατρικές παραστάσεις για την ψυχαγωγία των συγκρατουμένων του.

Μετά τον πόλεμο και την απελευθέρωσή του, ο Πλέζανς αποστρατεύθηκε από τη R.A.F. το 1946.

Σταδιοδρομία
Επιστρέφοντας στην ηθοποιία μετά τον πόλεμο, ο Πλέζανς συνέχισε να εργάζεται σε θεατρικές εταιρείες στο Μπέρμιγχαμ και στο Μπρίστολ. Δύο ρόλοι του που ξεχώρισαν κατά τη δεκαετία του 1950 ήταν του Γουίλι Μόσοπ στο έργο Η εκλογή του Χόμπσον και του Ντοφέν στον Κορυδαλλό του Ζαν Ανούιγ. Το 1960 ο Πλέζανς απέσπασε θαυμάσιες κριτικές και προσέχθηκε στον ρόλο του άστεγου Ντέιβις στον Επιστάτη του Χάρολντ Πίντερ, που ανέβηκε στο Arts Theatre του Λονδίνου (παγκόσμια πρεμιέρα). Το 1968 κέρδισε το London Variety Award για το έργο του Ρόμπερτ Σω The Man in the Glass Booth.

Τηλεόραση
Ο Πλέζανς έκανε ήδη από το 1946 την πρώτη του εμφάνιση στην τηλεόραση, στο Θέλω να γίνω γιατρός (1946). Ωστόσο τράβηξε την πρώτη θετική προσοχή των κριτικών για τον ρόλο του Σάιμ το 1954 στην τηλεοπτική μεταφορά του BBC του μυθιστορήματος 1984 του Τζωρτζ Όργουελ.

Ο ηθοποιός έπαιξε τον ρόλο του Ιωάννη του Ακτήμονα σε πολλά επεισόδια της σειράς της ITV Οι περιπέτειες του Ρομπέν των Δασών (1956-1958) και σε λίγα επεισόδια άλλων σειρών. Η πρώτη εμφάνιση του Πλέζανς στις ΗΠΑ ήταν σε ένα επεισόδιο («The Changing of the Guard») της σειράς Η ζώνη του λυκόφωτος, όπου έπαιζε έναν γηραιό καθηγητή σε γυμνάσιο αρρένων (1962). Το επόμενο έτος πρωταγωνίστησε σε ένα επεισόδιο της σειράς Στα σύνορα της φαντασίας («The Man with the Power»). Το 1966 ήταν γκεστ σταρ σε επεισόδιο της σειράς Ο φυγάς.

Στις επόμενες δεκαετίες ο ηθοποιός επικεντρώθηκε στον κινηματογράφο, ξεχωρίζουν πάντως ο ρόλος του σε επεισόδιο της αστυνομικής σειράς Κολόμπο το 1973, όπου έπαιζε έναν συμπαθητικό δολοφόνο, και στη σειρά του BBC The Barchester Chronicles (1982), όπου έπαιζε τον αιδεσιμότατο Σέμπτιμους Χάρντινγκ. Στην τελευταία σειρά η σαραντάχρονη τότε κόρη του Άντζελα Πλέζανς έπαιζε τον ρόλο της τηλεοπτικής του κόρης Σούζαν.

Κινηματογράφος
Η πρώτη κινηματογραφική ταινία με τον Πλέζανς ήταν Το νησί του Διαβόλου (1954). Μερικοί αξιοσημείωτοι πρώτοι μικροί ρόλοι του ήταν απέναντι σε μεγάλους ηθοποιούς, όπως τον Άλεκ Γκίνες στο Καπετάνιος του γλυκού νερού (1957) και τον Ντερκ Μπόγκαρντ στο Αν μιλούσε ο άνεμος (1958). Το 1959 πρωταγωνίστησε σε δύο ταινίες τρόμου: Το τσίρκο των εγκλημάτων, όπου έπαιζε τον ρόλο του ιδιοκτήτη τσίρκου Βάνετ, και Σαδιστές του εγκλήματος ως ο δολοφόνος Γουίλιαμ Χέαρ (υπαρκτό πρόσωπο), δίπλα στον Πήτερ Κάσινγκ και στην Μπίλι Χουάιτλω.

Προικισμένος με διαπεραστικό βλέμμα και φωνή που αντανακλούσε την ένταση του ρόλου, συνήθως ήρεμη αλλά ικανή και για διαπεραστικές κραυγές, ειδικεύθηκε σε ρόλους φανατικών, παράφρονων ή «κακών» του κινηματογράφου, όπως στον ομώνυμο ρόλο της ταινίας Δρ. Κρίπεν (1962), τον ρόλο του δρα. Μάικλς στην ταινία επιστημονικής φαντασίας Φανταστικό ταξίδι (1966), του λευκού εμπόρου που πουλά τουφέκια στους Ινδιάνους στο γουέστερν Ο Στρατιώτης Μπλου (1970), του τρελού γιατρού στην ταινία των Μπαντ Σπένσερ–Τέρενς Χιλλ Το νου σας και σας φάγαμε (1974), του Ναζί ηγέτη Χάινριχ Χίμλερ στο Ο Αετός πάτησε στη γη (1976) και του «κακού» Μπλόφελντ στην ταινία του Τζέιμς Μποντ Ζεις μονάχα δυο φορές (1967).

Αντιθετικά, υποδύθηκε και ρόλους συμπαθών προσώπων, όπως στη Μεγάλη απόδραση (1963) και στη Νύχτα των στρατηγών (1967). Στη δεύτερη υποδύθηκε έναν Γερμανό στρατηγό που συμμετείχε στη συνωμοσία της 20ής Ιουλίου για τη δολοφονία του Αδόλφος Χίτλερ. Το 1971 επέστρεψε στους ρόλους των αθλίων, με μία εκπληκτική ερμηνεία ενός αλκοολικού Αυστραλού γιατρού στο εφιαλτικό δράμα του Τεντ Κότσεφ Ξύπνημα στον τρόμο.

Ο Πλέζανς υποδύθηκε και τον ίδιο τον Lucifer στο θρησκευτικό έπος Η ωραιότερη ιστορία του κόσμου (1965). Σε αυτό εμφανίζεται υπό διάφορες σκιώδεις ανθρώπινες μορφές σε διάφορα σημεία της ταινίας.

Στο έργο του Ρόμαν Πολάνσκι Η νύχτα των δολοφόνων (1966), έπαιξε τον ερωτευμένο σύζυγο μιας πολύ νεαρότερης Γαλλίδας (Φρανσουάζ Ντορλεάκ). Επιτυχής κρίνεται και η απόπειρά του σε αμερικανικό γουέστερν, στον ρόλο ενός σαδιστικά ιδιόμορφου ιεροκήρυκα που καταδιώκει έναν στωικό Τσάρλτον Ίστον στο Ο Μεγάλος Σκληρός (Will Penny, 1968).

Το 1971 συμπρωταγωνίστησε με τον Ρόμπερτ Ντουβάλ στο σκηνοθετικό ντεμπούτο του Τζορτζ Λούκας, την ταινία THX 1138.

Σταθμό στη σταδιοδρομία του Πλέζανς απετέλεσε ο ρόλος του δρα. Σάμιουελ Λούμις στην ταινία τρόμου του Τζον Κάρπεντερ Η νύχτα με τις μάσκες (Halloween, 1978).Prometheus Entertainment: «Halloween: A Cut Above the Rest», 2003 Το έργο υπήρξε μεγάλη εμπορική επιτυχία, η με μεγαλύτερες εισπράξεις ταινία ανεξάρτητης παραγωγής της εποχής του, κερδίζοντας και θετικές κριτικές ως «κλασική ταινία τρόμου». Τα αμέσως επόμενα χρόνια υποδύθηκε τον δάσκαλο Κάντορεκ στο Ουδέν νεώτερο από το Δυτικό Μέτωπο (1979), τον δρα. Κόμπρα στο The Pumaman (1980) και τον υπό ομηρία Πρόεδρο των ΗΠΑ στο Απόδραση από τη Νέα Υόρκη (1981). Ακολούθησαν 4 ταινίες-συνέχειες της Νύχτας με τις Μάσκες.

Ο Πλέζανς θαύμαζε τον ηθοποιό σερ Λόρενς Ολίβιε, με τον οποίο συνεργάσθηκε στο θέατρο τη δεκαετία του 1950 και αργότερα στην ταινία Κόμης Δράκουλας: Φυγή απ' τα Καρπάθια (1979). Σύμφωνα με τον κριτικό Κιμ Νιούμαν (σε σχόλιο στο DVD του Halloween II), ο λόγος για το πλήθος ταινιών του Πλέζανς είναι ότι ποτέ του δεν αρνήθηκε οποιονδήποτε ρόλο του προσφέρθηκε.

Δίσκοι και βιβλίο
Στις αρχές της δεκαετίας του 1960 ο Πλέζανς ηχογράφησε αρκετούς δίσκους με παιδικές ιστορίες, γνωστές ως σειρά Talespinners. Δύο από αυτές ήταν ο Δον Κιχώτης και Ο γενναίος ραφτάκος.

Το 1977 ο Πλέζανς έγραψε το παιδικό βιβλίο Scouse the Mouse, που γυρίστηκε σε ταινία κινούμενων σχεδίων από τον φίλο του Καναδό σκηνοθέτη Τζέραλντ Πότερτον και επιπλέον μεταφέρθηκε και σε παιδικό δίσκο γραμμοφώνου με τον Ρίνγκο Σταρ να κάνει τη φωνή του Scouse.

 Φιλμογραφία 
+ Κινηματογραφικές ταινίεςΈτοςΤίτλοςΡόλοςΠρωτότυποςΕλληνικός1954The BeachcomberΤο νησί του ΔιαβόλουΤρομπOrders Are OrdersΜάρτιν1955Value for MoneyΛεφτά, σεξ και πειρασμόςΛίμπι195619841984Ρ. ΠάρσονςThe Black TentΗ κόκκινη έρημοςΆλι1957The Man in the SkyΚράμπτριManuelaΜανουέλαΈβανςBarnacle BillΚαπετάνιος του γλυκού νερούταμίας1958A Tale of Two CitiesΓια την αγάπη της στην λαιμητόμοΜπάρσαντHeart of a ChildΣπίελThe Wind Cannot ReadΑν μιλούσε ο άνεμοςγιατρόςThe Man InsideΟ ντετέκτιβ με το σημαδεμένο πρόσωποακονιστήςThe Two-Headed SpyΟ κατάσκοπος με τα δύο πρόσωπαστρατηγός Χαρντ1959Look Back in AngerΟργισμένα νιάταΧερστKillers of KilimanjaroΜπεν Άχμεντ, ο δαίμων της Αφρικήςλοχαγός1960The ShakedownΕκβιαστής των εκατομμυριούχωνΤζέσελThe Flesh and the FiendsΣαδιστές του εγκλήματοςΓουίλιαμ ΧέαρThe Battle of the SexesΔολοφόνος για γέλιαΈρβιν ΧόφμανHell Is a CityΑιφνιδιασμός στο βασίλειο του υποκόσμουΓκας ΧόκινςCircus of HorrorsΤο τσίρκο των εγκλημάτωνΒάνετSons and LoversΕραστές χωρίς ιδανικάΠάπλγουορθThe Big DayΒίκτορ ΠάρτριτζSuspectΠάρσονςA Story of DavidΔαυίδΝάμπαλThe Hands of OrlacΤα χέρια του ΌρλακΓκράχαμ Κόατς1961No Love for JohnnieΔεν υπάρχει αγάπη για σέναΡότζερ ΡένφριουThe Wind of ChangeΜάρλεϊSpare the Rodκύριος ΤζένκινςWhat a Carve Up!Έβερετ Σλόαν1962The InspectorΛίζα, το κορίτσι με το σκοτεινό παρελθόνΒόλτερς1963The Great EscapeΗ μεγάλη απόδρασηΜπλάιθThe CaretakerΟ επιστάτηςΜακ Ντέιβις / Μπέρναρντ ΤζένκινςDr. Crippenδρ Κρίπεν1965The Greatest Story Ever ToldΗ ωραιότερη ιστορία του κόσμουΣατανάςThe Hallelujah TrailΤο μεγάλο καραβάνιΤζόουνς1966Cul-de-sacΗ νύχτα των δολοφόνωνΤζορτζFantastic VoyageΦανταστικό ταξίδιδρ ΜάικλςEye of the DevilΤα 13 μάτια του Σατανάπατήρ Ντομινίκ1967The Night of the GeneralsΗ νύχτα των στρατηγώνστρατηγός ΚάλενμπερτζYou Only Live TwiceΤζέιμς Μποντ, πράκτωρ 007: Ζεις μονάχα δυο φορέςΣταύρο ΜπλόφελντMatchlessΑραμπέλα, το γυμνό δόλωμα των κατασκόπωνΓκρέγκορι ΑρντενίWill PennyΟ μεγάλος σκληρόςιεροκήρυκας Κουίντ1968Mr. FreedomΜίστερ Φρίντομδρ ΦρίντομThe Other PeopleΚλάιβCreature of ComfortΤζέιμς Θορν1969The Madwoman of ChaillotΗ τρελή του ΣαγιόχρυσοθήραςArthur? Arthur!Άρθουρ Μπράουντζον1970Soldier BlueΟ μπλε στρατιώτηςΚιούμπερ1971THX 1138SENWake in FrightΞύπνημα στον τρόμοΝτοκ ΤάιντονKidnappedΔραπέτης επαναστάτηςΕμπενίζερ Μπαλφούρ1972The Jerusalem FileΦάκελος ΙερουσαλήμΣάμιουελThe Pied PiperβαρόνοςHenry VIII and His Six WivesΟ Ερρίκος Η' και οι έξι γυναίκες τουΤόμας ΚρόμγουελInnocent BystandersΚαι οι αθώοι πεθαίνουνΛούμιςDeath Lineεπιθεωρητής ΚαλχούνWedding in WhiteΤζιμ Ντούγκαλ1973The Rainbow BoysΡαλφ ΛόγκανTales That Witness MadnessΤρεμάινMalachi's CoveΜαλάχι1974From Beyond the GraveΤαξίδι χωρίς επιστροφήΤζιμ Άντεργουντ...altrimenti ci arrabbiamo!Το νου σας και σας φάγαμε!γιατρόςThe Black WindmillΟ άνθρωπος απ' το ΛονδίνοΣέντρικ ΧάρπερThe Mutationsδρ ΝόλτερLa loba y la PalomaΜάρτιν ΖάιαςBarry McKenzie Holds His OwnΈριχ1975Escape to Witch MountainΑπόδραση στο μαγεμένο βουνόΝτεράνιανI Don't Want to Be BornΟ εξουσιαστήςδρ ΦιντςJourney Into FearΚουβέτλιHearts of the WestΟ τελευταίος καουμπόιΑ. Τζ. Νιτς1976Trial by Combatσερ Γκιλ ΜάρλεϊThe Devil's MenΗ μάσκα του Διαβόλουπατήρ ΡοςGoldenrodΤζον Τάιλερ ΤζόουνςThe Passover PlotΠόντιος ΠιλάτοςThe Last TycoonΟ τελευταίος των μεγιστάνωνΜπόξλεϊThe Eagle Has LandedΟ αετός πάτησε στη ΓηΧάινριχ Χίμλερ1977The UncannyΟι αγριόγατεςΒάλενταϊνOh, God!δρ ΧάρμονTelefonΟ κόκκινος πράκτωρΝικολάι Νταλτσίμσκι1978Les liens de sangΟ ένοχος είναι ανάμεσά μαςΤζέιμς ΝτόνιακTomorrow Never ComesΣυναγερμός για έναν δολοφόνοδρ ΤοντNight CreatureΆξελ Μακ ΓκρέγκορSgt. Pepper's Lonely Hearts Club BandΞέφρενο πανηγύριΜπ. Ντ. ΜπρόκχερστPower PlayΕισβολή καθαρμάτωνΜπλερL'ordre et la sécurité du mondeΡόθκοHalloweenΗ νύχτα με τις μάσκεςΣαμ Λούμις1979L'homme en colèreΟργισμένη καταδίωξηΆλμπερτ ΡαμπλμάγιερGood Luck, Miss Wyckoffδρ ΣτάινερDraculaΚόμης Δράκουλας: Φυγή απ' τα Καρπάθιαδρ Τζακ ΣούαρντJaguar Lives!Τζάγκουαρ, ο ριψοκίνδυνος τυχοδιώκτηςστρατηγός Βιλανόβα1980L'uomo pumaΣούπερμαν 3: Η αντεπίθεση αρχίζειΚόμπρας1981The Monster ClubΠίκερινγκHalloween IIΗ νύχτα με τις μάσκες IIΣαμ ΛούμιςRace for the Yankee ZephyrΟ χαμένος θησαυρός του Γιάνκι ΖεφίρΓκίλμπερτ Κάρσον1982Alone in the DarkΑπόδραση από τη φωλιά του κούκουδρ Λίο Μπεν1983The Devonsville Terrorδρ Γουόρλεϊ1984Warrior of the Lost WorldΜαχητής του χαμένου κόσμουΠρόσορWhere Is Parsifal?ΜάκιντοςA Breed ApartΟ τιμωρόςΤζέι Πι ΓουίτιερTo Kill a StrangerΆγνωστος δολοφόνοςσυνταγματάρχης ΚόστικThe AmbassadorΟ πρεσβευτήςΈρετζFrankenstein's Great Aunt TillieΒίκτορ Φρανκενστάιν / βαρόνος Φρανκενστάιν1985PhenomenaΦαινόμενακαθηγητής Τζον Μακ ΓκρέγκορTreasure of the AmazonΣφαγή στη ζούγκλα του ΑμαζονίουΚλάους φον ΜπλαντςSotto il vestito nienteΝτανέζι1986Cobra Missionπατήρ Λενουάρ1987Warrior QueenΚλόντιοςSpettriκαθηγητής ΛάσκιDouble TargetΔιπλός στόχοςγερουσιαστής ΜπλάστερGround ZeroΠρόκληση από το παρελθόνΠρόσπερ ΓκάφνεϊPrince of DarknessΟ πρίγκιπας του σκότουςιερέαςDjango 2 - Il grande ritornoΗ επιστροφή του ΤζάνγκοΜπεν ΓκανUn delitto poco comuneΗ μεταμόρφωσηεπιθεωρητής ΝτάτιAnimali metropolitaniκαθηγητής Λίβινγκστοουν1988Hanna's WarΤόμας ΡόζαDer CommanderΧένρι ΚάρλσονAngel Hill: l'ultima missioneσυνταγματάρχης Μπ. ΈιμπραμςNosferatu a VeneziaΤο σπέρμα του βρικόλακαντον ΑλβίζεHalloween 4: The Return of Michael MyersΗ νύχτα με τις μάσκες 4: Η επιστροφή του Μάικλ ΜάγιερςΣαμ ΛούμιςPaganini Horrorκύριος Πίκετ1989The House of UsherΟ πύργος της φρίκηςΓουόλτερ ΆσερRiver of DeathΤο ποτάμι του θανάτουΧάινριχ ΣπατςTen Little IndiansΔέκα μικροί Ινδιάνοιδικαστής ΓουόργκρεϊβHalloween 5: The Revenge of Michael MyersΗ νύχτα με τις μάσκες 5: Η εκδίκηση του Μάικλ ΜάγιερςΣαμ ΛούμιςCasablanca ExpressΚαζαμπλάνκα εξπρέςσυνταγματάρχης ΜπατςBuried Aliveδρ ΣέφερAmerican risciòΑμερικανός τίγρηςαιδεσιμότατος Μόρτομ1991MiliardiΡίπαShadows and FogΣκιές και ομίχληγιατρός1992Diên Biên PhúΧάουαρντ Σίμσον1993The Thief and the Cobblerαρπακτικό (φωνή)The Hour of the PigΠίντσεον1995Halloween: The Curse of Michael MyersΗ κατάραΣαμ ΛούμιςSafe Havenναυτικός1996Fatal Frames - Fotogrammi mortaliκαθηγητής Ρόμπινσον

Βραβεύσεις
Ο Πλέζανς είχε κερδίσει 4 υποψηφιότητες για το Βραβείο Tony καλύτερου ηθοποιού σε πρωταγωνιστικό ρόλο σε έργο του Μπρόντγουεϊ: το 1962 για τον Επιστάτη, το 1965 για τον Φτωχό Μπιτό του Ζαν Ανούιγ, το 1969 για το The Man in the Glass Booth και το 1972 για το Wise Child του Σάιμον Γκρέυ.

Ο ηθοποιός παρασημοφορήθηκε με OBE για τις υπηρεσίες του στην ηθοποιία από την Ελισάβετ Β΄ το 1994.

Προσωπική ζωή
Ο Ντόναλντ Πλέζανς είχε κάνει 4 γάμους και απέκτησε τέκνα (5 κόρες) από τους πρώτους τρεις: Την επίσης ηθοποιό Άντζελα Πλέζανς (γενν. 1941) και την Τζην με την πρώτη του σύζυγο Μίριαμ Ρέυμοντ (γάμος 1941-1958), τη Λούσυ και την Πόλυ με τη δεύτερή του σύζυγο Τζόζεφιν Μάρτιν Κρόμπι (γάμος 1959-1970), και τη Μιράντα με την τρίτη του σύζυγο Μέιρα Σορ (Meira Shore, γάμος 1970-1988). Ο τελευταίος του γάμος ήταν με τη Λίντα Κέντγουντ (από το 1988 έως τον θάνατό του το 1995).

Θάνατος
Ο Ντόναλντ Πλέζανς πέθανε σε ηλικία 75 ετών στο Σαιν Πωλ ντε Βανς της Κυανής Ακτής, από επιπλοκές καρδιακής ανεπάρκειας μετά από εγχείρηση αντικαταστάσεως καρδιακής βαλβίδας. Η σορός του αποτεφρώθηκε.
Παραπομπές

Εξωτερικοί σύνδεσμοι

 Ο Πλέζανς στο screenonline

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Κατηγορία:Μεθοδιστές
Κατηγορία:Αντιρρησίες συνείδησης